《读陶渊明诗述怀七首 其七》
明代·黄省曾

陋巷绝投赠，朱门多馈遗。轩冕世所隆，圣贤久相嗤。

渊明受饥世，出门无所之。嗟彼恶木阴，宁足荫其躯。

漂母者何人，殷勤在瑶词。黄金等山岳，临没谁当持。

岂若兹主人，炳有千秋垂。

作者简介：（1490—1540）明苏州府吴县人，字勉之，号五岳。黄鲁曾弟。通《尔雅》。嘉靖十年，以《春秋》魁乡榜，而会试累不第。从王守仁、湛若水游，又学诗于李梦阳，以任达跅弛终其身。有《西洋朝贡典录》、《拟诗外传》、《客问》、《骚苑》、《五岳山人集》等。